open-index/open-wikipedia-markdown huggingface dataset:
Лейбарысцкая партыя (Вялікабрытанія)

**Лейбары́сцкая партыя** () — адна зь дзьвюх вядучых палітычных партыяў у Вялікабрытаніі. Партыя ёсьць левацэнтрысцкай, падкрэсьлівае патрэбу ва ўзмацьненьні дзяржаўнага ўмяшальніцтва ў эканоміку, сацыяльнай справядлівасьці і ўмацаваньні правоў працоўных. З 11 траўня 2010 году знаходзіцца ў апазыцыі. Заснаваная ў 1900 годзе як Камітэт працоўнага прадстаўніцтва, а з 1906 году называецца Лейбарысцкай. У лютым 1918 году быў прыняты Статут Лейбарысцкай партыі. У жніўні 1918 году прыняты праграмны дакумэнт «Праца і новы сацыяльны парадак». На сваім кірунку партыя схіляецца да сацыял-дэмакратыі, а таксама зьязаная з прафзьвязным рухам і накіраваная на грамадзкае рэгуляваньне эканомікі. Упершыню прыйшла да ўлады ў 1924 годзе.
 
Лейбарысты знаходзіліся ва ўладзе з 1997 году, калі на выбарах яны здолелі апярэдзіць сваіх традыцыйных супернікаў, Кансэрватыўную партыю, на 253 мандаты. На выбарах 2001 году лейбарысты паўтарылі посьпех папярэдніх выбараў. На парлямэнцкіх выбарах 2005 году лейбарысты атрымалі 9,5 млн галасоў і 356 мандатаў у Палаце абшчынаў супраць 198 у кансэрватараў. Усе гэтыя выбары партыя здабывала перамогу пад кіраўніцтвам Тоні Блэра, які лічыўся рэфарматарам партыі. Блэр сышоў у адстаўку ў 2007 годзе пад ціскам грамадзкасьці, якая абвінавачвала яго ў разьвязванні Ірацкай вайны 2003 году. На выбарах у Эўрапарлямэнт 2009 году партыя заняла трэцяе месца паводле колькасьці галасоў і атрымала 13 мандатаў — удвая менш за кансэрватараў і столькі ж, колькі Партыя незалежнасьці Злучанага Каралеўства. Прэм’ер-міністр Вялікабрытаніі Гордан Браўн, які ўзначальваў партыю, расцаніў паразу лейбарыстаў на выбарах у парлямэнт, якія ладзіліся 6 траўня 2010 году, як негатыўную ацэнку ягонай дзейнасьці выбаршчыкамі. Пасьля гэтага Браўн не стаў ані прэтэндаваць на пасаду лідэра партыі, ані падтрымліваць каго-небудзь з кандыдатаў. У верасьні 2015 году лідэрам партыі быў абраны Джэрэмі Корбін, прадстаўнік левага крыла партыі.

## Крыніцы

## Вонкавыя спасылкі
* Афіцыйны сайт
Лібэральныя дэмакраты (Вялікабрытанія)

**Лібэральныя дэмакраты** () — лібэральная  палітычная партыя ў Вялікабрытаніі. З часоў агульных выбараў 1992 году, за выключэньнем агульных выбараў 2015 году, яны былі трэцяй паводле велічыні палітычнай партыяй Вялікабрытаніі паводле колькасьці здыбытых галасоў. Партыя ладзіць два разы на год лібэральную дэмакратную канфэрэнцыю, на якой фармулюецца палітыка партыі, пры гэтым усе сябры партыі маюць права на галасаваньне. Партыя ўваходзіла ў кааліцыйны ўрад Кансэрватыўнай партыі ў пэрыяд паміж 2010 і 2015 гады, а таксама супрацоўнічала з шатляндзкімі і ўэйлскімі партыямі ў мясцовых парлямэнтах. У 2015 годзе страціла падтрымку і пераарыентавалася на праэўрапейскую палітыку. Лічыцца спадкаемцай Лібэральнай партыі, якая дамінавала ў брытанскай палітыцы ў XIX і XX стагодзьдзях.

Паводле свайго кірунку лібэральныя дэмакраты ёсьць цэнтралістамі, схіляючыся ў левы бок. Ідэалягічна партыя абапіраецца як на лібэралізм, гэтак і сацыял-дэмакратыю. Ейныя прадстаўнікі заклікаюць да канстытуцыйнай рэформы, у тым ліку да пераходу ад мажарытарнай сыстэмы да прапарцыйнай. Партыя падкрэсьлівае сваю дзейнасьць на больш моцнай абароне грамадзянскіх свабодаў, то бок спрыяе больш лібэральнаму падыходу да такіх пытаньняў, як то правы ЛГБТ, лібэралізацыі наркотыкаў, адукацыйнай палітыкі і крымінальнага правасудзьдзя. У эканоміцы партыя выступае за абарону рынкавай эканоміцы і дадатковыя выдаткі на сацыяльную абарону. Раней партыя выступала за пераход краіны на выкарыстаньне эўра, пашырэньне праграмаў аховы прыроды і выступала супраць удзелу краіны ў вайсковых апэрацыях, як то Ірацкая вайна.

Лібэральныя дэмакраты гістарычна маюць падтрымку ў Паўночнай Шатляндыі, на паўднёвым захадзе Лёндана, Паўднёва-Заходняй Ангельшчыны і Сярэднім Ўэйлзе. Сябры партыі ў большасьці належаць да сярэдняй клясы.

## Крыніцы

## Вонкавыя спасылкі
* Афіцыйны сайт

Катэгорыя:Палітычныя партыі Вялікабрытаніі
Дэмакратычная юніянісцкая партыя

**Дэмакратычная юніянісцкая партыя** () — юніянісцкая, ляялісцкая і нацыянальна-кансэрватыўная палітычная партыя ў Паўночнай Ірляндыі. Была заснаваная Енам Пэйсьлі ў 1971 годзе за часам канфлікту ў Паўночнай Ірляндыі. Пэйсьлі ўзначальваў партыю на працягу наступных 37 гадоў. На сёньня гэта адна з найбуйнейшых партыяў Паўночнай Ірляндыі. Мае прадстаўніцтва ў Палаце абшчынаў. Партыя характарызуецца як правая і сацыяльна кансэрватыўная. Яна выступае супраць абортаў і аднаплоцевых шлюбаў. Юніяністы разглядаюць сябе абаронцамі брытанскай і пратэстанцкай культуры Ольстэру, выступаючы супраць ірляндзкага нацыяналізму і ірляндзкага рэспубліканства. Партыя належыць да эўраскептыкаў і падтрымлівае выхад Вялікабрытаніі з Эўразьвязу. Яна падтрымлівае захаваньне Паўночнай Ірляндыі ў складзе Вялікабрытаніі і выступае супраць аб’яднаньня Ірляндыі.

## Крыніцы

## Вонкавыя спасылкі
* Афіцыйны сайт

Катэгорыя:Палітычныя партыі Вялікабрытаніі
Ольстэрская юніянісцкая партыя

**Ольстэрская юніянісцкая партыя** () — юніянісцкая палітычная партыя ў Паўночнай Ірляндыі. Партыя была заснаваная ў 1905 годзе, вылучыўшыся з Ірляндзкага юніянісцкага альянсу ў Ольстэры. Ачоленая Эдўардам Карсанам, парцыя замагалася супраць руху гоўмрул. Па падзеле Ірляндыі яна была кіроўнай партыяй Паўночнай Ірляндыі паміж 1921 і 1972 гадамі. Пад кіраўніцтвам Дэйвіда Трымбла, партыя дапамагла дамовіцца аб Бэлфасцкім пагадненьні ў 1998 году, якая скончыла ірляндзкі канфлікт. Трымбл займаў пасаду першага міністра Паўночнай Ірляндыі з 1998 па 2002 гады. У 2003 годзе партыя атрымала паразу ад Дэмакратычнай юніянісцкай партыі. З 1905 па 1972 гады партыя фактычна зьяўлялася  паўночна-ірляндзкай філіяй Кансэрватыўнай партыі.

## Крыніцы

## Вонкавыя спасылкі
* Афіцыйны сайт

Катэгорыя:Палітычныя партыі Вялікабрытаніі
Катэгорыя:Юніянізм у Вялікабрытаніі
Шатляндзкая нацыянальная партыя

**Шатляндзкая нацыянальная партыя** (; ) — нацыяналістычная і сацыял-дэмакратычная палітычная партыя Шатляндыі. ШНП кіруецца шатляндзкім нацыяналізмам і падтрымлівае кампанію руху да незалежнасьці Шатляндыі ад Вялікабрытаніі і сяброўства навастворанай краіны ў Эўрапейскім Зьвязе. Партыя ёсьць найбуйнейшай палітычная партыяй Шатляндыі, маючы вялікую колькасьць месцаў ня толькі ў парлямэнце Шатляндыі, але і ў парлямэнце Вялікабрытаніі. Тым ня менш на агульнабрытанскім узроўні саступае Кансэрватыўнай і Лейбарысцкай партыям. Цяперашні лідэр партыі — Нікола Стэрджэн, якая займае пасаду першага міністра Шатляндыі з 20 лістапада 2014 году. ШНП была заснаваная ў 1934 годзе, а прадстаўніцтва ў парлямэнце Вялікабрытаніі мае з 1967 году. Па вылучэньні асобнага парлямэнту Шатляндыі партыя звычайна займае другое месца. Паводле вынікаў выбараў у парлямэнт Шатляндыі 2011 году нацыяналісты ўпершыню атрымалі большасьць і сталі кіроўнай партыяй. У выніку партыя ў 2014 годзе ініцыявала рэфэрэндум аб незалежнасьці Шатляндыі, які, аднак, праваліўся праз перамогу прыхільнікаў зьвязу Вялікабрытаніі. Партыя ёсьць сябрам Эўрапейскага свабоднага альянсу.

## Крыніцы

## Вонкавыя спасылкі
* Афіцыйны сайт

Катэгорыя:Палітычныя партыі Вялікабрытаніі
Сацыял-дэмакратычная і лейбарысцкая партыя

**Сацыял-дэмакратычная і лейбарысцкая партыя** (; ) — сацыяльна-дэмакратычная і ірляндзка-нацыяналістычная палітычная партыя у Паўночнай Ірляндыі.

Не зважаючы на тое, што партыйная плятформа ставіць за мэту ўзьяднаньне Ірляндыі, у той жа час, бо Паўночная Ірляндыя ёсьць часткай Вялікабрытаніі, партыя выступае за далейшае паглыбленьне аўтаноміі для рэгіёну. За часам канфлікту ў Паўночнай Ірляндыі партыя была самай папулярная ірляндзкай нацыяналістычнай партыяй у Паўночнай Ірляндыі, але з часоў часовага спыненьня агню ІРА ў 1994 годзе, страціла свае пазыцыі на карысьць рэспубліканскай партыі Шын Фэйн, якая ў 2001 годзе стала самай папулярнай зь дзьвюх партыяў. За часам канфлікту аснознай розьніцай паміж дзьвюма партыямі розьніца палягала, толькі ў тым, што СДіЛП адмовілася ад гвалту, у той час як Шын Фэйн мела сувязі з вайсковай арганізацыяй ІРА.

## Крыніцы

## Вонкавыя спасылкі
* Афіцыйны сайт

Катэгорыя:Палітычныя партыі Вялікабрытаніі
Зялёная партыя Ангельшчыны і Ўэйлза

**Зялёная партыя Ангельшчыны і Ўэйлза** (; ; ) — зялёная, левая палітычная партыя ў Ангельшчыне і Ўэйлзе. З кастрычніка 2021 году лідэрамі партыя ёсьць Карла Дэньер і Эдрыен Рэмзі. Ідэалёгія партыі спалучае ў сабе экалягізм зь левай эканамічнай палітыкай. Зялёныя выступаюць за стабільную капіталістычную эканоміку, а таксама падтрымліваюць пераход на прапарцыйнае палітычнае прадстаўніцтва. Яны патрабуюць прагрэсіўнага падыходу да сацыяльнай палітыкі, як то большых грамадзянскіх свабодаў, правоў жывёл, ЛГБТ і перагляд палітыкі да стаўленьня да наркотыкаў. Да партыйных каштоўнасьцяў адносяцца адсутнасьць гвалту, усталяваньне ўнівэрсальнага базавага прыбытку і ўсеагульны дэмакратычны ўдзел. Партыя ёсьць сябрам арганізацыяў Глябальныя зялёныя і Эўрапейская зялёная партыя. Поруч з Шатляндзкай зялёнай партыяй і Зялёнай партыяй Паўночнай Ірляндыі Зялёная партыя Ангельшчыны і Ўэйлза была створаная ў 1990 годзе праз падзел колішняй Зялёнай партыі, якая сама закладзеная была ў 1973 годзе як партыя «Людзі».

## Крыніцы

## Вонкавыя спасылкі
* Афіцыйны сайт

Катэгорыя:Палітычныя партыі Вялікабрытаніі
Партыя Ўэйлза

**Партыя Ўэйлза** (; ) — нацыяналістычная палітычная партыя ва Ўэйлзе, якая імкнецца да здабыцьця незалежнасьці Ўэйлза ад Вялікабрытаніі. Вагаецца ад левацэнтрызму да левіцы. Партыя была ўтвораная ў 1925 годзе, але ўпершыню займела прадстаўніцтва ў парлямэнце Вялікабрытаніі толькі ў 1966 годзе. З утварэньнем Сэнэду, валійскага парлямэнту, партыя заўсёды мае прадстаўніцтва ў гэтым кіраўнічым органе. Да таго ж яна ёсьць сябрам Эўрапейскага свабоднага альянсу.

## Крыніцы

## Вонкавыя спасылкі
* Афіцыйны сайт

Катэгорыя:Палітычныя партыі Вялікабрытаніі
Горна (Менская вобласьць)

**Го́рна** — вёска ў Лагойскім раёне Менскай вобласьці Беларусі. Уваходзіць у склад Задор’еўскага сельсавету.

У 1924—1954 гадах цэнтар Горненскага сельсавету.

## Насельніцтва
* 2009 год — 42 чалавекі

## Славутасьці

* Царква Дабравешчаньня Прасьвятой Багародзіцы

## Крыніцы

Катэгорыя:Задор’еўскі сельсавет
Катэгорыя:Населеныя пункты Лагойскага раёну
Закалюжжа

**Закалю́жжа** — вёска ў Лагойскім раёне Менскай вобласьці Беларусі. Уваходзіць у склад Каменскага сельсавету.

## Насельніцтва
* 2009 год — 74 чалавекі

## Крыніцы

Катэгорыя:Каменскі сельсавет (Лагойскі раён)
Катэгорыя:Населеныя пункты Лагойскага раёну
Лавоша (неадназначнасьць)

**Лавоша** — тапонім:

* Лавоша — вёска ў Лагойскім раёне Менскай вобласьці Беларусі
* Лавоша — рака ў Лагойскім раёне Менскай вобласьці
Цна (прыток Гайны)

**Цна** (у верхнім цячэньні — **Чырвоная**) — рака ў Менскай вобласьці Беларусі, у Смалявіцкім і Лагойскім раёнах і на мяжы Барысаўскага і Лагойскага раёнаў, левы прыток ракі Гайна.

Даўжыня ракі 66 км. Плошча вадазбору 609 км². Вадазбор у паўночнай частцы Менскага ўзвышша. Пачынаецца ў забалочанай мясцовасьці прыкладна за 0,5 км у напрамку на поўнач ад вёскі Літвічы (Лагойскі раён). Упадае ў Гайну прыкладна за 400 м у напрамку на паўднёвы ўсход ад вёскі Сутокі Смалявіцкага раёну. Даліна трапецападобнай формы, месцамі невыразная. Шырыня даліны 1—2, месцамі да 3,5 км. Схілы даліны спадзістыя, вышынёй ад 3—4 м у вярхоўі да 30 м у ніжнім цячэньні. Рэчышча каналізаванае, за выключэньнем 14 км ад вытоку і 2 км ад вусьця.

Прытокі: Васільчанка, Пядань, Чарніца, Макоўза, Студзянец, Лавоша. Рака выкарыстоўваецца ў якасьці водапрыёмніку мэліярацыйных сыстэм. У басэйне Цны вадасховішча Макоўза.

## Паходжанне назвы
Паводле летувіскага навукоўца Казімера Бугі, назва ракі балцкая, першапачаткова гучала як **Tusnā,* зьвязана з прускім *tusnan* «ціхі».

## Крыніцы

## Літаратура
*  — С. 278.
*  — С. 132.
* 
* Ліст мапы N-35-56. Выданьне 1987 г. Стан мясцовасьці на 1984 г.
* Ліст мапы N-35-57. Выданьне 1980 г.
* Ліст мапы N-35-69 Выданьне 1987 г. Стан мясцовасьці на 1982 г.

## Вонкавыя спасылкі
* Рака Цна // Фотоэнциклопедия Беларуси

Катэгорыя:Рэкі Менскай вобласьці
Катэгорыя:Рэкі Лагойскага раёну
Катэгорыя:Рэкі Смалявіцкага раёну
Катэгорыя:Рэкі Барысаўскага раёну
Катэгорыя:Басэйн Бярэзіны
Рыцу Доан

**Ры́цу До́ан** ( *Рыцу До:ан*;  16 чэрвеня 1998 году) — японскі футбаліст, ўінгер нямецкага клюбу «Айнтрахт» з Франкфурту і нацыянальнай зборнай Японіі. Кар’еру пачаў у клюбе «Гамба», зь якога выправіўся ў нідэрляндзкі «Гронінген». Спачатку гуляў за новы клюб на правах арэндзе, але потым нідэрляндцы набылі правы на гульца, склаўшы зь японцам трохгадовы кантракт. Дзякуючы ўдалым выступам, футбаліста запрасілі ў клюб ПСВ, дзе гулец правёў некалькі сэзон. Транзытам праз «Армінію» спартовец далучыўся 5 ліпеня 2022 году да табару іншага нямецкага клюбу «Фрайбург».

## Дасягненьні
**ПСВ**:
* Уладальнік Кубка Нідэрляндаў: 2022

## Крыніцы

## Вонкавыя спасылкі
* 
* 
* 

Катэгорыя:Японскія футбалісты
Катэгорыя:Японскія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2020 году
Рух за аб’яднаньне Румыніі і Малдовы

**Рух за аб'яднаньне Румыніі і Малдовы**, або **уніянізм** — сацыяльны і палітыка-эканамічны рух, які мае розныя характарыстыкі і розны ўзровень падтрымкі ў сучасных дзяржавах Малдова і Румынія.

Мае даўнюю гісторыю — з моманту ўтварэньня першых сярэднявечных дунайскіх княстваў у XIV стагодзьдзі да цяперашняга часу й своеасаблівае развіцьцё, якое ўключае ў сябе перыяды згасаньня і ўзмацненьня. Прыхільнікаў гэтага руху называюць *уніяністамі* (, ад рум.  — саюз), а сам рух — уніянізм. Супрачнікаў руху называюць малдавеністамі (), а рух — малдованізм.

## Цяперашні час
### Малдова
У Малдове існуюць палітычныя партыі, якія выступаюць за аб'яднаньне з Румыніяю. Сярод палітычнае эліты Малдовы назіралася таксама імкненьне да інтэграцыі краіны ў Эўрапейскі зьвяз пры захаваньні незалежнасьці. У кастрычніку 2009 прэм'ер-міністр Малдовы Улад Філат заявіў, што «Малдова адбылася як дзяржава, і людзі, якія тут жывуць, лічаць сябе грамадзянамі гэтае краіны. Аб'яднаньня насельніцтва не хоча, і яно немагчыма юрыдычна». Тым не менш, 25 сакавіка 2012 года ў Кішынёве мелі месца сутыкненьні паміж уніяністамі і малдованістамі.

### Румынія
1 ліпеня 2006 года, прыкладна за паўгода да ўваходжаньня Румыніі ў склад Эўрапейскага зьвяза, прэзыдэнт Румыніі Траян Бэсэску на прыёме ў палацы Катрочэн выказаў прапанову свайму тагачаснаму малдаўскаму калегу Уладзіміру Вароніну аб'яднацца ў адзіную дзяржаву з мэтай адначасовага ўступлення ў ЭЗ. Варонін не падтрымаў гэты план.

У 2010 годзе ім жа была зроблена заява аб тым, што Малдова можа ўвайсьці ў склад Румыніі ў бліжэйшыя 25 гадоў. Паводле яго слоў, мяжа Румыніі (і Эўразьвяза) прайшла б па Днястру, а Украіна атрымала б моцны стымул да далейшай дэмакратызацыі і інтэграцыі ў ЭЗ. Таксама Бэсэску падкрэсліў, што Бухарэст ніколі не падпіша дамову аб мяжы з Малдоваю, бо гэта «ўзаконіла б пакт Молатава — Рыбентропа». У лістападзе 2013 года Траян Бэсэску паўтарыў прапанову стварыць адзіную дзяржаву, аднак прэм'ер-міністр Малдовы Юрый Лянкэ ў адказ на гэта заявіў, што Малдава не гатовая да аб'яднаньня з Румыніяю.

## Крыніцы

Катэгорыя:Палітычныя рухі
Катэгорыя:Аб’яднаньні дзяржаваў
Катэгорыя:Малдаўская палітыка
Лавоша (рака)

**Лаво́ша** — рака ў Лагойскім раёне Менскай вобласьці Беларусі, правы прыток ракі Цны (прыток Гайны, басэйн Бярэзіны).

Даўжыня ракі 10 км. Плошча вадазбору 49 км². Сярэдні нахіл воднай паверхні 4 м/км. Выток ракі знаходзіцца каля вёскі Лавоша. Упадае ў Цну прыкладна за 3 км у напрамку на паўночны ўсход ад вёскі Кроква. Вадазбор на ўсходніх схілах Менскага ўзвышша.

## Крыніцы

## Літаратура
*  — С. 120.
* Ліст мапы N-35-69. Выданьне 1987 г. Стан Мясцовасьці на 1982 г.

## Вонкавыя спасылкі
* Общая характеристика речной сети Минской области (в разрезе районов) // Справочник «Водные объекты Республики Беларусь» 

Катэгорыя:Рэкі Менскай вобласьці
Катэгорыя:Рэкі Лагойскага раёну
Катэгорыя:Басэйн Бярэзіны
Кашыяс-ду-Сул

**Кашы́яс-ду-Сул** () — горад у Бразыліі, які месьціцца ў штаце Рыю-Грандзі-ду-Сул. Паводле зьвестак на 2020 год насельніцтва гораду складала каля 517 тысяч чалавек, прычым многія з жыхароў маюць нямецкае ці італьянскае паходжаньне. Ёсьць часткай рэгіёну Сэра-Гауша.

## Гісторыя
Да прыбыцьця сюды эўрапейцаў на тэрыторыях сучаснага места жылі індзейскія плямёны. Першымі жыхарамі з Старога Сьвету былі італьянскія мігранты з рэгіёнаў Вэнэта, Лямбардыя і Трэнта. Яны заснавалі тут паселішча пад назвай Нова-Міляна. Тым ня менш, афіцыйна паселішча было закладзенае крыху пазьней 20 ліпеня 1890 году пад назовам Кашыяс. З разьвіцём гораду пачала ягоная індустрыялізацыя, у той час у сельскай гаспадарцы пераважала вінаградарства, а таксама вырошчваньне пшаніцы і кукурузы. На сёньня ў горадзе месьцяцца некалькі буйных заводаў.

## Крыніцы

## Вонкавыя спасылкі
* Афіцыйны сайт
Пэлотас

**Пэло́тас** () — горад у Бразыліі, які месьціцца ў штаце Рыю-Грандзі-ду-Сул. Паводле зьвестак на 2020 год насельніцтва гораду складала каля 343 тысяч чалавек. Горад знаходзіцца за 270 км ад сталіцы штату Порту-Алегры і за 130 км ад мяжы з Уругваем. У месьце маюцца ажно дзьве вышэйшыя навучальныя ўстановы, як то Пэлотаскі фэдэральны ўнівэрсытэт і Пэлотаскі каталіцкі ўнівэрсытэт.

## Гісторыя
Гісторыя гораду пачалася ў чэрвені 1758 году, калі граф Гоміш Фрэйры дэ Андрадэ ахвяраваў зямлю на беразе возера Патус палкоўніку Тамазу Луісу Азорыю. У 1763 годзе, уцякаючы ад гішпанскай навалы, многія жыхары вёсак шукалі прытулку ў рэгіёне сучаснага гораду. Пазьней таксама сюды прыйшлі ўцекачы з Калоніі-ду-Сакрамэнту, якая была далучаная да гішпанскіх уладаньняў у 1777 годзе. Само ж паселішча зьявілася ў 1780 годзе. Мястэчкам яно сталася 7 красавіка 1832 году, а ў 1835 годзе атрымала статус гораду. У XIX стагодзьдзі Пэлотас быў дзяржаўным цэнтрам вырабу пасушанага мяса джэркі. Гэтая ежа была ключовай у рацыёне рабоў, якія працавалі на плянтацыях цукровага цукру і кавы. На пачатку XX стагодзьдзя ў горадзе быў зафундаваны Пэлотаскі банк, які, аднак, збанкрутаваў у 1930-х гадах.

## Крыніцы

## Вонкавыя спасылкі
* Афіцыйны сайт
Грамаду

**Грама́ду** () — горад у Бразыліі, які месьціцца ў штаце Рыю-Грандзі-ду-Сул. Паводле зьвестак на 2020 год насельніцтва гораду складала каля 37 тысяч чалавек. Гэты невялікі горад месьціцца каля Кашыяс-ду-Сула і Нова-Пэтропалісу ў рэгіёне вядомым як Сэра-Гауша. Грамаду быў закладзены засельніцкамі з Азорскіх астравоў, а пазьней сюды прыбылі яшчэ нямецкія і італьянскія імігрантаў. Горад ёсьць адным з пунктаў у маляўнічым турыстычным маршруце Рота-Рамантыка, што перакладаецца як «рамантычны шлях».

## Вонкавыя спасылкі
* Афіцыйны сайт
Патус

**Па́тус** () — лягуна-возера, якое месьціцца ў бразыльскім штаце Рыю-Грандзі-дус-Сул на поўдні краіны. Яно ахоплівае плошчу ў 10 тысяч км², мае 290 км даўжынёю і максымальную шырыню ў 71 км. Такім чынам, гэта ня толькі найвялікшая лягуна Бразыліі, але і найвялікшая прыбярэжная лягуна Паўднёвай Амэрыкі. Лягуна аддзяляецца ад Атлянтычнага акіяну невялікай пясковай палосай шырынёю каля 8 км. У лягуну ўпажаюць воды рэкаў Жакуі-Гуаіба і Камакуан, у той час як суднаходны канал Сан-Гансалу, злучае лягуну з возерам Лагоа-Мірым на поўдні ля места Пэлотас. На поўначным беразе возера знаходзіцца сталіца штату горад Порту-Алегры.

## Крыніцы

## Літаратура
* . — С. 186.

Катэгорыя:Лягуны
Каноас

**Кано́ас** () — горад у Бразыліі, які месьціцца ў штаце Рыю-Грандзі-ду-Сул. Паводле зьвестак на 2020 год насельніцтва гораду складала каля 348 тысяч чалавек. Зьяўляючыся прадмесьцем Порту-Алегры, места займае чацьверты радок у штаце паводле колькасьці насельцнітва, але ягоны СУП ёсьць другім у штаце. У Каноасе месьціцца вайскова-паветранная база арміі Бразыліі.

## Гісторыя
Гісторыя гораду пачалася ў 1871 годзе, калі была закладзеная вёскі Каноас і быў адкрыты першы чыгуначны вучастак, які зьвязваў Порту-Алегры з Сан-Леаполду. У наступным вёска ўвахозіла ў склад муніцыпалітэтаў Граватаі і Сан-Сэбастыяну-ду-Каі. Здабыўшы статус гораду, Каноас пачаў хуткі рост, асабліва пасьля 1945 году. Між тым, шмат людзей жылі і ночылі тут, але на самай справе працавалі ў Порту-Алегры. Але з дэіндустрыялізацыяй апошняга шматлікія вытворчыя заводы і прадпрыемствы зьявіліся ў самім Каносе, што дало ня толькі дэмаграфічны штуршок, але і значна палепшыла эканоміку места.

## Крыніцы

## Вонкавыя спасылкі
* Афіцыйны сайт
Малінаўка (Каменскі сельсавет)

**Малі́наўка** — вёска ў Лагойскім раёне Менскай вобласьці Беларусі. Уваходзіць у склад Каменскага сельсавету.

## Насельніцтва
* 2009 год — 2 чалавекі

## Крыніцы

Катэгорыя:Каменскі сельсавет (Лагойскі раён)
Катэгорыя:Населеныя пункты Лагойскага раёну
Сэра-Гауша

**Сэ́ра-Гау́ша** () — гістарычна-культурны рэгіён, які складаецца з горных раёнаў у паўночна-ўсходняй частцы штату Рыю-Грандзі-ду-Сул на поўдні Бразыліі. Большасьць жыхароў гэтага краю маюць нямецкае і італьянскае паходжаньне. У выніку, месты і мястэчкі Сэры-Гаушу адлюстроўваюць нямецкі і італьянскі ўплывы праз сваю архітэктуру, кухню і культуру. У геаграфічным пляне рэгіён ёсьць часткай горнага сьцягу Сэра-Жэрал.

Некалькі турыстычных маршрутаў перасякаюць шэраг маляўнічых гарадоў рэгіёну, як то шлях Рота-Рамантыка, які пралягае праз месцы нямецкай спадчыны штату. Гарачыя крыніцы ў Нова-Прата таксама ўваходзяць у сьпіс турыстычных месцаў Бразыліі. У рэгіёне месьціцца шэраг важных гарадоў штату і краіны наагул, як то Кашыяс-ду-Сул, Бэнту-Гансалвэс, Гарыбальдзі, Фарупільля, Грамаду ды іншыя.

## Вонкавыя спасылкі
* Афіцыйны сайт

Катэгорыя:Рыю-Грандзі-ду-Сул
Граватаі

**Граватаі́** () — горад у Бразыліі, які месьціцца ў штаце Рыю-Грандзі-ду-Сул. Паводле зьвестак на 2020 год насельніцтва гораду складала каля 284 тысяч чалавек. Ёсьць прадмесьцем Порту-Алегры. У горадзе месьціцца завод кампаніі Джэнэрал Мотарз.

## Гісторыя
Зямля, на якой сёньня месьціцца Граватаі, аспрэчвала паміж Партугаліяй і Гішпаніяй ажно да 1750 году. Пасьля складаньня Мадрыдзкага дагавору мясцовасьць канчаткова захавалася за партугальцамі. Паселішча было закладзенае 8 красавіка 1763 году каляністамі, ачоленымі Пэдру Гансалвішам Сандавалам і Жуанам Лаўрэнсу Вэлозу. У 1772 годзе губэрнатар правінцыі Сан-Пэдру Жузэ Марсэліну дэ Фігейрэду пачаў разьвіваць горад. Ён пабудаваў школы, млыны і ганчарні. У 1806 годзе паселішча было ўлучанае да Порту-Алегры, як ягоная акруга, а потым вылучанае з ягонага складу. 2 сакавіка 1938 году заканадаўчым статутам Граватаі атрымаў статус горадам.

## Крыніцы

## Вонкавыя спасылкі
* Афіцыйны сайт
Гарыбальдзі (Бразылія)

**Гарыба́льдзі** () — горад у Бразыліі, які месьціцца ў штаце Рыю-Грандзі-ду-Сул. Паводле зьвестак на 2020 год насельніцтва гораду складала каля 35 тысяч чалавек. Горад славіцца сваім віном. Назва паходзіць ад прозьвішча слыннага італьянскага рэвалюцыянэра Джузэпэ Гарыбальдзі і ягонай жонкі-бразыльянкі Аніты Гарыбальдзі. Насельцнітва места ў большасьці мае італьянскае паходжаньне.

## Крыніцы

## Вонкавыя спасылкі
* Афіцыйны сайт
Гарыбальдзі

**Гарыбальдзі** — італьянскае празьвішча.

## Асобы
* Аніта Гарыбальдзі — жонка ітяльянскага рэвалюцыянэра Джузэпэ Гарыбальдзі
* Джузэпэ Гарыбальдзі — італьянскі нацыянальны герой, стваральнік сучаснае Італіі
* Мэноцьці Гарыбальдзі — польска-італьянскі генэрал

## Геаграфія
* Гарыбальдзі — горад у Бразыліі
* Гарыбальдзі — горад у ЗША

## Іншае
* Гарыбальдзі — фільм Рабэрта Расэліньні 1961 году
Уварваньне (тэлесэрыял)

**Уварваньне** () — амэрыканскі навукова-фантастычны сэрыял створаны Сайманам Кінбэргам і Дэйвідам Ўайлам. Прэм’ера адбылася на Apple TV+ 22 кастрычніка 2021 году. Сэрыял атрымаў неадназначную адзнаку крытыкаў. У сьнежні 2021 году сэрыял быў працягнуты на другі сэзон.

## Акторы
* Голшыфтэ Фарагані ў ролі Анішы Малік
* Шаміер Андэрсан у ролі Трэвантэ Коўла
* Сіёлі Куцуна ў ролі Міцукі Яматы
* Фірас Насар у ролі Ахмеда «Мэні» Маліка
* Азіз Капкурт у ролі Кучы
* Білі Барат у ролі Каспара Мораў
* Ажы Робэртсан у ролі Люка Маліка
* Тара Мааедзі ў ролі Сары Малік
* Дайсукэ Цуджы ў ролі Кайто Кавагуці
* Сэм Ніл у ролі шэрыфа Джыма Бэла Тайсана

## Крыніцы

Катэгорыя:Тэлесэрыялы ЗША
Apple TV+

**Apple TV+** — амэрыканскі стрымінгавы сэрвіс, які належыць і кіраваны кампаніяй «Эпл» (штат Каліфорнія), запушчаны 1 лістапада 2019 году.

Прапануе падборку фільмаў і сэрыялаў арыгінальнай вытворчасьці пад назвай Apple Originals. Сэрвіс быў анансаваны падчас спэцыяльнага сьвята «Эпл» у сакавіку 2019 году.

Доступ да прагляду можна атрымаць праз вэб-бачыну «Эпл» і праз аплікацыю Apple TV, якая паступова становіцца дасяжнай для многіх прыладаў «Эпл» і некаторых асноўных канкуруючых стрымінгавых прыладаў, у тым ліку некаторых мадэляў смарт-тэлевізараў і гульнявых прыставак. Доступ да сэрвісу ўваходзіць у пакет падпіскі Apple One. Вялікая частка кантэнту даступная ў фарматах Dolby Vision і Atmos.

## Крыніцы

Катэгорыя:Інтэрнэт-тэлебачаньне
Нэка Ўільямз

**Нэ́ка Ўі́льямз** (;  13 красавіка 2001 году) — ўэйлскі футбаліст, левы абаронца ангельскага клюбу «Нотынггэм Форэст» і нацыянальнай зборнай Ўэйлзу, за якую дэбютаваў 3 верасьня 2020 году ў матчы супраць зборнай Фінляндыі.

## Кар’ера
Ўільямз далучыўся да акадэміі «Лівэрпула» яшчэ ў шасьцігадовым веку, і прайшоў з клюбам розныя юнацкія і моладзевая каманды. У тым ліку гулец браў удзел у розыгрышах Юнацкай лігі УЭФА. Абаронца атрымаў сур’ёзнае пашкоджаньне сьпіны, праз што прапусьціў амаль увесь сэзон 2017—2018 гадоў. Па акрыяньні і вяртаньні былой формы, валіец дамогся прасоўваньня ў галоўную каманду клюбу. Дэбют абаронцы за клюб прыпаў на фантастычны матч Кубка футбольнай лігі 30 кастрычніка 2019 году супраць «Арсэналу», які скончыўся зь лікам 5:5 у асноўны час. Прыкметна, што Ўільямз асыставаў Дывоку Арыгі на апошніх хвілінах матчу, такім чынам, спрычыніўся да выратаваньня клюбу. У сэрыі пасьляматчавых пэнальці перамогу атрымалі лівэрпулцы. У наступным футбаліст працягваў выступаць за рэзэрвовую каманду. 

Ягоны дэбют у матчы Прэм’ер-Лігі адбыўся 24 чэрвеня 2020 году, неўзабаве пасьля таго, як спаборніцтвы аднавілася па трохмесячным спыненьні, выкліканым пошасьцю каранавіруса. Ўіяльмз выйшаў на поле на 74-й хвіліне матчу супраць «Крыстал Пэлас» (4:0). Сэзон скончыўся для гульца тытулам чэмпіёна Ангельшчыны, бо да сканчэньня розыгрышу ён пасьпеў згуляць дастатовую колькасьць матчаў дзеля гэтага. 17 жніўня валіец падпісаў новую доўгатэрміновую ўгоду з «чырвонымі». 31 студзеня 2022 году з мэтай павелічэньня гульнявога часу футбаліст на канца сэзону 2021—2022 гадоў сышоў у «Фулгэм». 8 сакавіка гулец упершыню ў кар’еры адзначыўся голам, двойчы ўлучыўшы мяч у браму «Сўонсі Сіці». Па вяртаньні ў «Лівэрпул» далучыўся да «Нотынггэм Форэст», які выдаткаваў на набыцьцё абаронцы 17 млн фунтаў.

## Дасягненьні
**«Лівэрпул»**:
* Чэмпіён Ангельшчыны: 2020
* Пераможца клюбнага чэмпіянату сьвету: 2019

## Крыніцы

## Вонкавыя спасылкі
* 
* 
* 

Катэгорыя:Валійскія футбалісты
Гарадзкі аддзел унутраных спраў

**Гарадзкі аддзел унутраных спраў** (скарочана **ГАУС**) &mdash; земская ўстанова Міністэрства ўнутраных спраў Беларусі, якое дзейнічае ў адным горадзе. Па стане на 1 студзеня 2022 году Беларусь мае некалькі гарадзкіх аддзелаў.

## Сьпіс аддзелаў
Па стане на 1 студзеня 2022 году Беларусь мае некалькі гарадзкіх аддзелаў:
* Баранавіцкі ГАУС
* Жодзінскі ГАУС
* Наваполацкі ГАУС
* Пінскі ГАУС

## Дзейнасьць
Усе ГАУСы падпарадкоўваюцца адпаведным абласным управам унутраных спраў (***УУС***). Начальнік ГАУС прызначаецца і звальняецца з паады начальнікам адпаведнага абласное УУС.

## Крыніцы

Катэгорыя:Міністэрства ўнутраных справаў Рэспублікі Беларусь
Барысаўская РУУС

**Барысаўская раённая ўправа унутраных спраў** (скарочана: **Барысаўская РУУС**) — РУУС у Барысаўскім раёне.

Падпарадкаваная УУС Менскага аблвыканкаму. Разьмешчаны па адрасе: м. Барысаў, вул. Будаўнікоў, 14.

Да 2020-ых гадоў мела назву: Барысаўскі РАУС.

## Крыніцы

Катэгорыя:Управа ўнутраных справаў Менскага аблвыканкаму
Катэгорыя:Раённыя ўправы ўнутраных справаў Менскай вобласьці
Катэгорыя:Барысаўскі раён
Раённая ўправа ўнутраных спраў

**Раённая ўправа ўнутраных спраў** (скарочана **РУУС**) падразьдзяленьне Міністэрства ўнутраных спраў Беларусі.

## Сьпіс
Сьпіс дзейных РУУС:
* Кастрычніцкае раённае ўпраўленьне ўнутраных справаў
* Ленінскае раённае ўпраўленьне ўнутраных справаў
* Маскоўскае раённае ўпраўленьне ўнутраных справаў
* Партызанскае раённае ўпраўленьне ўнутраных справаў
* Першамайскае раённае ўпраўленьне ўнутраных справаў
* Савецкае раённае ўпраўленьне ўнутраных справаў
* Фрунзэнскае раённае ўпраўленьне ўнутраных справаў
* Цэнтральнае раённае ўпраўленьне ўнутраных справаў

## Крыніцы

Катэгорыя:Міністэрства ўнутраных справаў Рэспублікі Беларусь
Транспартная міліцыя (Беларусь)

**Транспартная міліцыя** &mdash; частка міліцыі Беларусі. Транспартная міліцыя вырашае задачы барацьбы са злачыннасьцю, аховы грамадзкага парадку на транспарце, захаванасьці грузаў і іншыя задачы, якія вынікаюць з абавязкаў міліцыі.

У склад транспартнае міліцыі ўваходзяць:
* крымінальная міліцыя (падраздзяленьні крымінальнага вышуку, па барацьбе са злачыннымі замахамі на грузы, па барацьбе з эканамічнымі злачынствамі, экспэртна-крыміналістычныя, а таксама іншыя падраздзяленьні і ўстановы, неабходныя для ажыцьцяўленьня апэратыўна-вышуковае дзейнасьці);
* міліцыя грамадзкай бясьпекі (дзяжурныя часьці, падраздзяленьні патрульна-паставой і прафілактычнай службы, службы спэцкантролю авіяпасажыраў у аэрапортах, іншыя падраздзяленьні, неабходныя для ажыцьцяўленьня дзейнасьці транспартнае міліцыі).

## Управа
Начальнікі крымінальнай міліцыі і міліцыі грамадзкай бясьпекі на транспарце зьяўляюцца па пасадзе намесьнікамі начальнікаў органаў унутраных спраў на транспарце, падпарадкоўваюцца ім і адпаведна начальнікам крымінальнай міліцыі і міліцыі грамадзкай бяспекі вышэйстаячых органаў унутраных спраў на транспарце.

Начальнікі крымінальнай міліцыі і міліцыі грамадзкай бясьпекі на транспарце прызначаюцца ў парадку, які вызначаецца Міністрам унутраных спраў Рэспублікі Беларусь.

## Глядзіце таксама
* АУСТ

## Крыніцы

Катэгорыя:Аддзелы ўнутраных справаў на транспарце (Беларусь)
Аляксандар Маккалум Скот

**Алякса́ндар Макка́лум Скот** (; 16 чэрвеня 1874, , Ланаркшыр, Шатляндыя, Вялікабрытанія — 25 жніўня 1928, , Брытанская Калюмбія, Канада) — брытанскі журналіст, палітык, пісьменьнік.

## Жыцьцяпіс
Навучаўся ў вясковай школе Полманту, сярэдняй школе . Бацька Джон Скот памёр, калі сыну было 14 гадоў.

Падчас навучаньня ва Ўнівэрсытэце Глазга быў прэзыдэнтам студэнцкага зьвязу, лібэральнага клюбу, рэдактарам «Часопісу Ўнівэрсытэту Глазга». Скончыў унівэрсытэт у 1897 року і пераехаў у Лёндан на журналісцкую працу. Адначасна займаўся грамадзкай дзейнасьцю: у 1900—1903 роках быў сакратаром Лігі лібэралаў супраць агрэсіі й мілітарызму; у 1903—1906 — сакратаром Клюбу новых рэформаў і ўваходзіў у склад рады лёнданскага раёну Льюішэму. У 1905 року на даручэньне газэты «Daily Chronicle» наведаў Расею, дзе вывучыў расейскую мову. У 1908 далучыўся да калегіі барыстэраў. У 1909 стаў прыватным сакратаром , дзяржаўнага сакратара Шатляндыі.

У 1910 року пабраўся шлюбам з Джэсі Гатчысан, зь якой мецьмуць сына.

Упершыню абраны дэпутатам ад Брыджтанскай акругі Глазга ў 1910 року; у 1918 пераабраны на наступны тэрмін.

У 1917 року прызначаны асабістым сакратаром Ўінстана Чэрчыля і стаў ягоным першым біёграфам. У 1922 на прапанову Чэрчыля быў прызначаны шатляндзкім  ва ўрадзе Лойда Джорджа.

У 1924 року сышоў зь Лібэральнай партыі і далучыўся да лейбарыстаў.

Загінуў разам з жонкай Джэсі ў катастрофе аэрапляну падчас пералёту паміж Вікторыяй і Сіетлам. Пахаваны ў Манрэалі (Квэбэк, Канада). 17-гадовага сына Джона Гатчысана Маккалума Скота, які чакаў сустрэчы з бацькамі ў Манрэалі, узяў на выхаваньне сябар сям’і Рэмзі Макдоналд.

## Творы

* *Winston Spencer Churchill* (1905)
* *The Truth About Tibet* (1905)
* *National Education. The Secular Solution, the Only Way* (1906)
* *Through Finland to St. Petersburg* (1908)
* *Equal Pay for Equal Work. A Woman Suffrage Fallacy* (1912)
* *The Physical Force Argument against Woman Suffrage* (1912)
* *Winston Churchill in Peace and War* (1916)
* *Bits of Chelsea* (1921)
* *Barbary: The Romance of the Nearest East* (1921)
* *Clydesdale* (1924)
* *Beyond the Baltic* (1925)
* *Suomi: The Land of the Finns* (1926)
* *From Liberalism to Labour* (1927)

## Крыніцы

## Вонкавыя спасылкі
* Біяграфія Аляксандра Маккалума Скота 
* Дзейнасьць Аляксандра Скота ў парлямэнце 
* Дакумэнты Маккалума Скота 

Катэгорыя:Сябры Фабіянскага таварыства
Катэгорыя:Сябры Лібэральнай партыі Вялікабрытаніі
Катэгорыя:Сябры Нацыянальнай лібэральнай партыі Вялікабрытаніі (1922)
Катэгорыя:Дэпутаты парлямэнту Вялікабрытаніі (1910—1918)
Катэгорыя:Дэпутаты парлямэнту Вялікабрытаніі (1918—1922)
Катэгорыя:Загінулі ў авіякатастрофах у ЗША
Зацэньне

**Зацэ́ньне** (таксама *За́цань, ж.*) — вёска ў Лагойскім раёне Менскай вобласьці Беларусі. Уваходзіць у склад Каменскага сельсавету.

## Насельніцтва
* 2009 год — 53 чалавек

## Крыніцы

Катэгорыя:Каменскі сельсавет (Лагойскі раён)
Катэгорыя:Населеныя пункты Лагойскага раёну
Кастрычніцкая РУУС (Горадня)

**Кастрычніцкая раённая ўправа унутраных спраў м. [[Горадня]]** (скарочана: **Кастрычніцкая РУУС м. Горадня**) &mdash; РУУС у Горадні, у Кастрычніцкім раёне.

Падпарадкаваны УУС Гарадзенскага аблвыканкаму. Разьмешчаны па адрасе: Горадня, вул. Гая, 4.

## Управа
Начальнік: Андрэй Пятровіч Форысь

Першы намесьнік начальніка РУУС &mdash; начальнік міліцыі грамадзкае бясьпекі: Канстанцін Уладзімеравіч Смалякоў.

Намесьнік начальніка РУУС &mdash; начальнік крымінальнае міліцыі: Вячаслаў Вячаслававіч Дзямідовіч.

Намесьнік начальніка РУУС па ідэалягічнае рабоце й кадраваму забясьпячэньню: Мікалай Мікалаевіч Мажэйка.

## Вонкавыя спасылкі
* Старонка ў сеціве

## Крыніцы

Катэгорыя:Раённыя ўправы ўнутраных справаў Гарадзенскай вобласьці
Катэгорыя:Кастрычніцкі раён (Горадня)
Маскоўская РУУС

**Маскоўская раённая ўправа унутраных спраў места Берасьце** (**Маскоўскі РУУС м. Берасьце**) — РУУС у Маскоўскім раёне места Берасьце.

Падпарадкаваны УУС Берасьцейскага аблвыканкаму. Разьмешчаны па адрасе: м. Берасьце, вул. Газьдзецкага, 25.

## Крыніцы

Катэгорыя:Управа ўнутраных справаў Берасьцейскага аблвыканкаму
Катэгорыя:Раённыя ўправы ўнутраных справаў Берасьцейскай вобласьці
Катэгорыя:Маскоўскі раён (Берасьце)
Баброва 1

**Бабро́ва 1** (таксама *Пе́ршае Бабро́ва*) — вёска ў Лагойскім раёне Менскай вобласьці Беларусі. Уваходзіць у склад Крайскага сельсавету.

Да 28 траўня 2013 году вёска ўваходзіла ў склад Нястанавіцкага сельсавету.

## Насельніцтва
* 2009 год — 3 чалавекі

## Крыніцы

Катэгорыя:Крайскі сельсавет
Катэгорыя:Населеныя пункты Лагойскага раёну
Будзенічы (Лагойскі раён)

**Бу́дзенічы** (таксама *Бу́дзінічы*) — вёска ў Беларусі, каля ракі Дзьвінасы. Уваходзяць у склад Крайскага сельсавету Лагойскага раёну Менскай вобласьці.

## Назва

Бодзін, пазьней Будын (Bodin, Budin) — імя германскага паходжаньня. 

## Гісторыя
Да 28 траўня 2013 году Будзенічы ўваходзілі ў склад Нястанавіцкага сельсавету.

## Насельніцтва
* 2009 год — 1 чалавек

## Крыніцы

Катэгорыя:Крайскі сельсавет
Катэгорыя:Населеныя пункты Лагойскага раёну
Альмаэз Алі

**Альмаэ́з Алі́** (;  19 жніўня 1996 году) — катарскі футбаліст, нападнік клюбу «Аль-Дугаіль» і нацыянальнай зборнай Катару. Ёсьць капітанам клюбу. Не зважаючы на суданскае паходжаньне, выступае ў складзе зборнай Катару.

## Кар’ера
Алі нарадзіўся ў Судане, але яшчэ ў дзяцінстве пераехаў у Катар. Гулец выховаўся ў катарскай акадэміі Эспайр, праз што здолеў некаторы час правесьці ў бэльгійскім клюбе «Ойпэн» у 2015 годзе.

У ліпені 2015 году далучыўся да табару аўстрыйскага клюбу ЛАСК. Свой першы і адзіны гол за галоўную дружыну клюбу забіў 27 лістапада 2015 году ў матчы супраць «Флярыдсдорфэру». Правёўшы нейкі час у Гішпаніі, павярнуўся ў Катар. З сэзону 2016—2017 гадоў выступаў за клюб «Аль-Дугаіль». Першы гол здабыў 27 верасьня 2016 году ў пераможным матчы супраць «Муайдару» (5:4).

## Дасягненьні
**«Аль-Дугаіль»**:
* Чэмпіён Катару: 2017, 2018, 2020, 2023
* Уладальнік Кубка Катару: 2018
* Уладальнік Кубка катарскай лігі: 2023
* Уладальнік Кубка эміра Катару: 2018, 2019
* Уладальнік Кубка шэйха Джасыма: 2016

**Катар**:
* Уладальнік Кубка Азіі: 2019, 2023

## Крыніцы

## Вонкавыя спасылкі
* 
* 
* 

Катэгорыя:Катарскія футбалісты
Малыя Нястанавічы

**Малы́я Няста́навічы** (таксама *Малы́я Міста́навічы*) — вёска ў Беларусі, каля ракі Дзвонкі. Уваходзяць у склад Крайскага сельсавету Лагойскага раёну Менскай вобласьці Беларусі. Уваходзіць у склад Крайскага сельсавету. Знаходзяцца за 45 км на паўночны захад ад Лагойску, за 83 км ад Менску, на аўтамабільнай дарозе .

## Назва

Стэн, Стан або Стэйна (Sten, Stean, Steina) — імя германскага паходжаньня.

## Гісторыя
Да 28 траўня 2013 году цэнтар Нястанавіцкага сельсавету.

## Насельніцтва
* 1999 год — 377 жыхароў, 138 двароў.
* 2009 год — 213 чалавек

## Крыніцы

Катэгорыя:Крайскі сельсавет
Катэгорыя:Населеныя пункты Лагойскага раёну
Дзвонка

**Дзво́нка** — рака ў Лагойскім раёне Менскай вобласьці Беларусі, левы прыток ракі Дзьвінаса (басэйн Віліі).

Даўжыня ракі 15 км. Плошча вадазбору 57 км². Выток ракі знаходзіцца ў напрамку на паўднёвы захад ад вёскі Ляда. Упадае ў Дзьвінасу прыкладна за 1 км у напрамку на поўнач ад вёскі Ляўданшчына. Вадазбор на заходніх схілах Менскага ўзвышша.

Каля ракі вёска Малыя Нястанавічы, вёскі Завішына, Ляўданшчына. Паміж вёскамі Завішына і Ляўданшчына на рацэ сажалка.

## Літаратура
*  — С. 172.
* 
* 
* Ліст мапы N-35-56. Выданьне 1987 г. Стан мясцовасьці на 1984 г.

## Вонкавыя спасылкі
* Общая характеристика речной сети Минской области (в разрезе районов) // Справочник «Водные объекты Республики Беларусь»

Катэгорыя:Рэкі Лагойскага раёну
Катэгорыя:Прытокі Дзьвінасы
Катэгорыя:Басэйн Вяльлі
Фабіян Шэр

**Фа́біян Шэр** (;  20 сьнежня 1991 году) — швайцарскі футбаліст, цэнтральны абаронца ангельскага клюбу «Ньюкасл Юнайтэд» і нацыянальнай зборнай Швайцарыі. Сваю кар’еру гулец пачаў у клюбе «Віль» з роднага гораду. У 2012 годзе Шэр далучыўся да «Базэлю», зь якіх шматкроць здабываў перамогу ў Супэрлізе, а таксама атрымаў досьвед удзелу ў эўракубках. Такі стан рэчаў зацікавіў скаўтаў нямецкага клюбу «Гофэнгайму», у якім футбаліст правёў два сэзоны. Потым далучыўся да складу гішпанскага «Дэпартыва», склаўшы чатырохгадовую ўгоду. Аднак, у першым жа сэзоне галісійцы страцілі месца ў эліце паводле вынікаў сэзону 2017—2018 гадоў. Гулец перайшоў да шэрагаў ангельскага «Ньюкасл Юнайтэда». З 2014 году Шэр не прапускаў з нацыяльнай дружынай аніводнага буйнога чэмпіянату, як то Эўропы ці сьвету.

## Дасягненьні
**«Базэль»**:
* Чэмпіён Швайцарыі: 2013, 2014, 2015

**«Ньюкасл Юнайтэд»**:
* Уладальнік Кубка футбольнай лігі: 2025

## Крыніцы

## Вонкавыя спасылкі
* 
* 
* 

Катэгорыя:Швайцарскія футбалісты
Катэгорыя:Швайцарскія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2012 году
Выжывальны жахлівік

**Выжывальны жахлівік** (жах выжываньня, выжываньне ў жаху, ) — жанр кампутарных гульняў, для якога характэрнымі зьяўляюцца напор на выжываньне гульнявога пэрсанажа і нагнятаньне, падобна літаратуры і фільмам жахаў.

Хоць геймплэй такіх гульняў можа ўключаць у сябе змаганьні зь якімі-небудзь супернікамі, як і ў гульнях іншых жанраў, гулец у survival horror не адчувае той ступені кантролю над тым, што адбываецца, якая тыповая для большасьці экшн-гульняў. Гэта дасягаецца рознымі абмежаваньнямі — недахопам боепрыпасаў, нізкім узроўнем здароўя пратаганіста, хуткасьцю перамяшчэньня, бачнасьцю, а таксама рознымі перашкодамі, якія ўскладняюць узаемадзеяньне з гульнявою мэханікаю. Часьцяком гулец змушаны шукаць у гульні прадметы, якія адчыняюць доступ у новыя вобласьці гульні, вырашаць розныя загадкі і галаваломкі. Дызайн узроўняў у survival horror часта таксама выкарыстоўваецца для стварэньня атмасфэры жаху або чаканьня чагосьці страшнага — напрыклад, гульнявы ​​пэрсанаж можа абсьледаваць цёмныя змрочныя памяшканьні, якія нагадваюць лябірынт, і падвяргацца нечаканым нападам ворагаў.

Сама назва жанру survival horror упершыню была выкарыстана пры арыгінальным японскім выданьні гульні Resident Evil у 1996 годзе. На распрацоўку гульні аказалі ўплыў ранейшыя гульні, выкананыя ў духу жахаў, такія як Sweet Home 1989 гады і Alone in the Dark 1992 гады. З таго часу гэты тэрмін выкарыстоўваецца для абазначэньня ўсіх падобных гульняў, а таксама, рэтраспэктыўна, да створаных да яго зьяўленні. Пачынаючы з гульні 2005 года Resident Evil 4 жанр прыкметна зблізіўся з экшн-гульнямі і больш традыцыйнымі шутэрамі ад першай і трэцяй асобы, якія будуюцца перш за ўсё на бітвах са шматлікімі ворагамі; гульня  (2010) адзначыла рух жанру ў іншым кірунку - да жанру стэлс-экшн, дзе гульнявы ​​пэрсанаж павінен уцякаць і хавацца ад супернікаў, а не змагацца зь імі.

## Крыніцы


Катэгорыя:Жанры кампутарных гульняў
Apple TV

**Эпл ТБ** () — лічбавы мэдыяплэер, распрацаваны амэрыканскай кампаніяй «Эпл» (штат Каліфорнія).

Гэта невялікая сеціўная прылада, якая прайгравае атрыманыя мэдыязьвесткі, такія як відэё і аўдыё, на тэлевізар ці вонкавы дысплэй. Зьяўляючыся HDMI-сумяшчальнай прыладай-крыніцай, для працы ён павінен быць падлучаны да шырокаэкраннага тэлевізара падвышанай выразнасьці або высокай выразнасьці праз HDMI-кабэль.

У ім няма ўбудаваных элементаў кіраваньня, і ім можна кіраваць толькі дыстанцыйна, альбо з дапамогай Apple Remote і Siri Remote ці інфрачырвоных пультаў іншых вытворцаў. працуе пад кіраваннем апэрацыйнае сыстэмы tvOS з некалькімі прадусталяванымі праграмамі. На спэцыяльным мерапрыемстве ў сакавіку 2019 года кампанія «Эпл» падкрэсліла сваю пераарыентацыю, каб пераключыць увагу на Apple TV з-за яго нізкага посьпеху на фоне канкурэнтаў. Для атрыманьня больш высокага даходу яны выпусцілі стрымінгавы сэрвіс Apple TV+.

## Крыніцы

Катэгорыя:Эпл
TvOS

**tvOS** — апэрацыйная сыстэма, якая распрацоўваецца карпарацыяй Apple для прылад лінейкі Apple TV. Заснавана на iOS, упершыню выпушчана 9 верасьня 2015 году.

## Крыніцы

Катэгорыя:Прадукты, прадстаўленыя ў 2015 годзе
Катэгорыя:IOS
Катэгорыя:Платныя апэрацыйныя сыстэмы
Завішынская Рудня

**Заві́шынская Ру́дня** — вёска ў Лагойскім раёне Менскай вобласьці Беларусі. Уваходзіць у склад Крайскага сельсавету.

Да 28 траўня 2013 году вёска ўваходзіла ў склад Нястанавіцкага сельсавету.

## Насельніцтва
* 2009 год — 31 чалавек

## Крыніцы

Катэгорыя:Крайскі сельсавет
Катэгорыя:Населеныя пункты Лагойскага раёну
Завішына

Назву **Заві́шына** маюць:

## Населеныя пункты
### [[Беларусь]]
* Менская вобласьць
** Завішына — вёска ў Лагойскім раёне
** Завішына — вёска ва Узьдзенскім раёне
Рагозіна (Менская вобласьць)

**Раго́зіна** — вёска ў Лагойскім раёне Менскай вобласьці Беларусі. Уваходзіць у склад Крайскага сельсавету. Побач з вёскай працякае рака Крайшчанка.

## Гісторыя
У 1662 г. згадваецца ў складзе Менскага ваяводзтва ВКЛ.

## Насельніцтва
* 2009 год — 106 чалавек

## Крыніцы

Катэгорыя:Крайскі сельсавет
Катэгорыя:Населеныя пункты Лагойскага раёну
Задрозьдзе

**Задро́зьдзе** — вёска ў Лагойскім раёне Менскай вобласьці Беларусі. Уваходзіць у склад Крайскага сельсавету.

## Насельніцтва
* 2009 год — 13 чалавек

## Асобы
* Іван Пташнікаў (1932—2016) — беларускі пісьменьнік.

## Крыніцы

Катэгорыя:Крайскі сельсавет
Катэгорыя:Населеныя пункты Лагойскага раёну
Гакім Зіеш

**Гакі́м Зіе́ш** (;  19 сакавіка 1993 году) — мараканскі футбаліст, атакуючы паўабаронца і ўінгер клюбу «Выдад» і нацыянальнай зборнай Марока. Мае мянушку «чараўнік», які атрымаў ад заўзятараў «Аяксу». Зіеш вылучаецца дрыблінгам, доўгімі перадачамі і тэхнікай.

## Кар’ера
Зіеш, не зважаючы на тое, што мае мараканскае паходжаньне і выступае за мараканскую зборную, нарадзіўся і гадаваўся ў Нідэрляндах. Таксама і пачаў заняцца футболам, далучыўшыся да акадэміі «Гээрэнвээну». За гэты ж клюб дэбютаваў у матчы кваліфікацыі Лігі Эўропы 2 жніўня 2012 году супраць румынскага «Рапіду». Гулец правёў на поле 53 хвіліны, пасьля чаго быў зьменены. 10 жніўня дэбютаваў у матчы Эрэдывізіі ў матчы супраць НЭКа. Толькі праз год 10 жніўня 2013 году футбаліст упершыню адзначыўся голам за клюб у матчы супраць брэдаўскага НАКу. Амаль праз 2 тыдні двойчы асыставаў партнэрам у матчы супраць «Аяксу». У гэты сэзон мараканец здабыў сабе месца ў асноўным складзе клюбу. У самым пачатку наступнага, пасьля двух праведзеных матчаў, далучыўся да клюбу «Твэнтэ», атрымаўшы кашулю з 10 нумарам. За гэты пераход кіраўніцтва «Твэнтэ» выдаткавала 3,5 млн эўра. Ужо 5 кастрычніка Зіеш улучыў мяч у браму клюбу АЗ і асыставаў аднаклюбніку. Матч скончыўся зь лікам 2:2. 6 сакавіка 2015 году паўабаронца забіў два галы ў браму «Вілему II». За першы сэзон у новым клюбе Зіеш забіў 11 галоў і зарабіў 11 асыстэнцкіх пунктаў на свой рахунак. У сэзоне 2015—2016 гадоў мараканец быў абраны капітанам клюбу, але пазьней быў вымушаны адмовіцца ад такога статусу, бо негатыўна выказаўся наконт клюбу.

30 жніўня 2016 году Зіеш падпісаў з амстэрдамскім «Аяксам» пяцігадовую ўгоду, як паведамлялася, за 11 млн эўра. 15 верасьня гулец атрымаў чырвоную карту на 79-й хвіліне матчу супраць грэцкага «Панатынаікосу», у пачатковаў гульні групавой стадыі Лігі Эўропы. Праз шэсьць дзён, 21 верасьня, паўабаронца забіў свой першы гол за клюб у пераможным матчы Кубка Нідэрляндаў супраць «Вілему II». 2 кастрычніка футбаліст пацэліць мяч у браму «Утрэхта» ў матчы Эрэдывізіі. Як і ў папярэдніх нідэрляндзкіх клюбах Зіеш адразу замацаваўся ў пачатковым складзе каманды. Асабліва пасьпяховым стаў сэзон 2018—2019 гадоў, калі гулец зарабіў у чэмпіянаце 16 галоў на свой рахунак, а таксама 5 разоў у эўракубках. Сам «Аякс» дасягнуў чвэрцьфіналу Лігі чэмпіёнаў, а Зіеш тройчы за два матчы трапна стрэліў у браму мадрыдзкага «Рэалу».

Такія посьпехі прыцянулі ўвагу «Чэлсі», які выдаткаваў у лютым 2020 году ажно 40 млн эўра за футбаліста. Дамова паміж Зіешам і брытанскім клюбам была разьлічана на пяць гадоў. Дэбют гульца прапаў на 15 кастрычніка 2020 году, калі Зіеш зьявіўся на пляцоўцы ў другім тайме матчу супраць «Саўтгэмптану» (3:3).

## Дасягненьні
**«Аякс»**:
* Чэмпіён Нідэрляндаў: 2019
* Уладальнік Кубка Нідэрляндаў: 2019
* Уладальнік Супэркубка Нідэрляндаў: 2019

**«Чэлсі»**:
* Пераможца Лігі чэмпіёнаў: 2021
* Уладальнік Супэркубка Эўропы: 2021
* Пераможца клюбнага чэмпіянату сьвету: 2021

**«Галатасарай»**:
* Чэмпіён Турэччыны: 2024
* Уладальнік Супэркубка Турэччыны: 2023

## Крыніцы

## Вонкавыя спасылкі
* 
* 
* 

Катэгорыя:Мараканскія футбалісты
Катэгорыя:Нідэрляндзкія футбалісты
Матыяс Енсэн

**Маты́яс Е́нсэн** (;  1 студзеня 1996 году) — дацкі футбаліст, паўабаронца ангельскага клюбу «Брэнтфард» і нацыянальнай зборнай Даніі. Выхаванец дацкага клюбу «Норшэлян», за які дэбютаваў у матчы супраць «Ранэрсу» 1 траўня 2016 году. Замацаваўся ў пачатковым складзе клюбу наступным сэзон, а яшчэ праз сэзон стаў капітанам клюбу. У 2018 годзе далучыўся да гішпанскай «Сэльты», але гэты час для гульца быў вельмі няўдалы, бо амаль увесь сэзон 2018—2019 гадоў паўабаронца пакутваў ад траўмы. У ліпені 2019 году далучыўся да складу «Брэнтфарду», які ў той час гуляў у Чэмпіёшыпе. Як паведамлялася, сума пераходу склала 3,5 млн фунтаў стэрлінгаў. Разам з ангельскім клюбам футбаліст дамогся павышэньня ў Прэм’ер-лігу, дзе таксама стала выступаў у склазде клюбу. 13 жніўня 2022 году ўлучыў мяч у браму «Манчэстэр Юнайтэд». У гэтым матчы манкуніянцы былі фактычна зьнішчаныя зь лікам 4:0, а Енсэн быў абраны гульцом матчу.

## Крыніцы

## Вонкавыя спасылкі
* 
* 
* 

Катэгорыя:Дацкія футбалісты
Ірляндзкае мора

**Ірля́ндзкае мо́ра** — частка Атлянтычнага акіяна, якая аддзяляе паміж сабой астравы Ірляндыя і Вялікабрытанія. На поўдні мора злучаецца з Кельцкім морам праз канал Сьвятога Георгія і з унутранымі морамі ля заходняга ўзьбярэжжа Шатляндыі на поўначы. Найвялікшымі астравамі мора ёсьць Англсі, які месьціцца наўпрост з паўночнага берагу Ўэйлза, і Мэн. Ірляндзкае мора мае істотную эканамічную значнасьць для рэгіянальнага гандлю, транспарту, а таксама вытворчасьці электраэнэргіі, як праз ветравую энэргетыку, гэтак і дзейнасьці атамных электрастанцыяў.

Катэгорыя:Моры Атлянтычнага акіяна